CELEX: 32015R1757
Language: et
Date: 2015-09-28 00:00:00
Title: Komisjoni rakendusmäärus (EL) 2015/1757, 28. september 2015, millega kiidetakse heaks toimeaine folpeedi kasutamine tooteliiki 6 kuuluvates biotsiidides (EMPs kohaldatav tekst)

2.10.2015   
            
            
               ET
            
            
               Euroopa Liidu Teataja
            
            
               L 257/12
            
         KOMISJONI RAKENDUSMÄÄRUS (EL) 2015/1757,
   28. september 2015,
   millega kiidetakse heaks toimeaine folpeedi kasutamine tooteliiki 6 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 90 lõiget 2,
   ning arvestades järgmist:
   
               (1)
            
            
               Itaalia sai 13. juulil 2009 Euroopa Parlamendi ja nõukogu direktiivi 98/8/EÜ (2) artikli 11 lõike 1 kohase taotluse toimeaine folpeedi lisamiseks nimetatud direktiivi I lisasse selle kasutamiseks toodetes, mis kuuluvad kõnealuse direktiivi V lisas määratletud tooteliiki 6 (suletud nõudes kasutatavad konservandid), mis vastab määruse (EL) nr 528/2012 V lisas määratletud tooteliigile 6.
            
         
               (2)
            
            
               Itaalia esitas hindamisaruande koos oma soovitustega komisjonile juunis 2011, vastavalt direktiivi 98/8/EÜ artikli 11 lõikele 2.
            
         
               (3)
            
            
               Euroopa Kemikaaliamet sõnastas oma arvamuse 17. juunil 2014 biotsiidikomitees, võttes arvesse hindava pädeva asutuse järeldusi.
            
         
               (4)
            
            
               Kõnealusest arvamusest selgub, et eeldatavasti vastavad biotsiidid, mida kasutatakse tooteliiki 6 kuuluva tootena ja mis sisaldavad folpeeti, direktiivi 98/8/EÜ artiklis 5 sätestatud nõuetele, kui on täidetud teatavad kasutustingimused.
            
         
               (5)
            
            
               Seepärast on asjakohane kiita heaks folpeedi kasutamine tooteliiki 6 kuuluvates biotsiidides tingimusel, et on täidetud lisas esitatud eritingimused.
            
         
               (6)
            
            
               Kuna folpeet vastab Euroopa Parlamendi ja nõukogu määruse (EÜ) nr 1272/2008 (3) I lisas sätestatud kriteeriumidele, mille alusel see aine klassifitseeritakse naha sensibilisaatorina 1. ohukategooriasse, tuleb folpeediga töödeldud või folpeeti sisaldavad töödeldud tooted turule laskmisel vastavalt märgistada.
            
         
               (7)
            
            
               Käesoleva määrusega ette nähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine folpeedi kasutamine tooteliiki 6 kuuluvates biotsiidides vastavalt käesolevas lisas esitatud nõuetele ja tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. september 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Euroopa Parlamendi ja nõukogu direktiiv 98/8/EÜ, 16. veebruar 1998, mis käsitleb biotsiidide turuleviimist (EÜT L 123, 24.4.1998, lk 1).
   
      (3)  Euroopa Parlamendi ja nõukogu määrus (EÜ) nr 1272/2008, 16. detsember 2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).
   
      LISA
      
                  Tavanimetus
               
               
                  IUPACi nimetus
                  Identifitseerimisnumbrid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiitmise lõppkuupäev
               
               
                  Tooteliik
               
               
                  Eritingimused
               
            
                  Folpeet
               
               
                  IUPACi nimetus:
                  
                     N-(triklorometüültio)ftaalimiid
                  EÜ nr: 205-088-6
                  CASi nr: 133-07-3
               
               
                  940 g/kg
               
               
                  1. jaanuar 2016
               
               
                  31. detsember 2025
               
               
                  6
               
               
                  Toodete hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Biotsiididele antakse luba järgmistel tingimustel:
                  
                              1)
                           
                           
                              tööstusliku kasutaja jaoks kehtestatakse ohutu kasutamise kord ja asjakohased korralduslikud meetmed. Kui muude vahenditega ei ole võimalik kokkupuudet vastuvõetava tasemeni vähendada, kasutatakse tooteid sobivate isikukaitsevahenditega;
                           
                        
                              2)
                           
                           
                              pinnasele avalduvast riskist tulenevalt esitatakse toodete märgisel ja ohutuskaardil (kui see lisatakse) teave selle kohta, et asjaomast säilitusainet sisaldava segu pealekandmisel välistingimustes tuleb pinnase kaitsmiseks võtta meetmed, millega hoitakse ära kaod ja minimeeritakse heide keskkonda, välja arvatud juhul, kui on võimalik tõendada, et riski on võimalik vähendada vastuvõetava tasemeni muude vahendite abil;
                           
                        
                              3)
                           
                           
                              pinnasele avalduvast riskist tulenevalt ei lubata tooteid kasutada säilitusainena segus, mida kantakse välistingimustes peale pihustamise teel, välja arvatud juhul, kui on võimalik tõendada, et riski on võimalik vähendada vastuvõetava tasemeni.
                           
                        Töödeldud toodete turulelaskmisel kohaldatakse järgmist tingimust:
                  folpeediga töödeldud või folpeeti sisaldavate töödeldud toodete turulelaskmise eest vastutav isik tagab, et sellise töödeldud toote märgisel on turule laskmisel esitatud määruse (EL) nr 528/2012 artikli 58 lõike 3 teises lõigus loetletud teave.
               
            
         (1)  Selles veerus on märgitud minimaalne puhtusaste, mille juures hinnati toimeainet vastavalt direktiivi 98/8/EÜ artiklile 11. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.